**LĒMUMS**

Liepājā

|  |  |
| --- | --- |
| 2023. gada 15. jūnijā |  Nr.227/7(prot. Nr.7, 51.§) |

Par nekustamā īpašuma, zemesgabala

Darbnīcu ielā 8A, atsavināšanu

Lai racionāli rīkotos ar pašvaldības mantu, kura nav izmantojama pašvaldības funkciju izpildei, jo uz tās atrodas citai personai piederošs ēku (būvju) īpašums, pamatojoties uz Pašvaldību likuma 10. punkta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta ceturtās daļas 3. punktu, izskatot Dmitrija Titova 2023. gada 23. maija iesniegumu, Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6) un pastāvīgās Finanšu komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atsavināt Liepājas valstspilsētas pašvaldības nekustamo īpašumu, apbūvētu zemesgabalu ar platību 760 kv.m Darbnīcu ielā 8A, Liepājā (kadastra Nr.1700 012 0702), pārdodot par brīvu cenu uz tā esošo ēku (būvju) īpašniekam.

2. Noteikt, ka maksājumi par lēmuma 1. punktā minēto Liepājas valstspilsētas pašvaldības nekustamo īpašumu ir 100% *euro*.

3. Uzdot Liepājas pilsētas pašvaldības iestādei “Nekustamā īpašuma pārvalde” veikt visas nepieciešamās darbības lēmuma 1. punktā minētā nekustamā īpašuma atsavināšanas procesa nodrošināšanai.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai |